གྲོས་ཆོད་ནང་བླང་བྱ་བཏོན་དོན།ཏང་གིས་སྣོད་བཅུད་ཤེས་དཔལ་འཛུགས་སྐྱོང་ལ་འགོ་ཁྲིད་རྒྱུ་མཐའ་འཁྱོངས་བྱེད་དགོས་ཤིང་།ཏང་གི་གཅིག་སྡུད་གཅིག་གྱུར་གྱི་འགོ་ཁྲིད་འོག་ཏང་ཨུད་ཀྱིས་འགོ་ཁྲིད་དང་།སྲིད་གཞུང་གིས་གཙོ་ཁྲིད།ཁེ་ལས་ཀྱིས་བྱེད་པོ།སྤྱི་དམངས་མཉམ་ཞུགས་བཅས་མཐའ་འཁྱོངས་དང་།གཞོགས་འདེགས་དམ་ཟབ་དང་མཉམ་དུ་ཤུགས་བརྒྱབ་ནས་འགོ་ཁྲིད་ལས་བྱེད་པའི་སྣོད་བཅུད་ཤེས་དཔལ་འཛུགས་སྐྱོང་གི་འགན་འཁྲིའི་ལམ་ལུགས་དོན་འཁྱོལ།ཁོར་ཡུག་སྲུང་སྐྱོང་གི་ལྟ་བཤེར་ལམ་སྲོལ་འཐུས་སྒོ་ཚང་དུ་གཏོང་བ།རྩ་ལག་མཉམ་བཅོས་དང་ཕྱོགས་བསྡུས་ཇུས་འདོན་གྱིས་སྣོད་བཅུད་ཤེས་དཔལ་གྱི་མ་ལག་འཛུགས་མགྱོགས་སུ་གཏོང་བ།ལྗང་མདོག་འཕེལ་རྒྱས་ལ་ཕྱོགས་ཡོངས་ནས་སྐུལ་འདེད་གཏོང་བ།སྣོད་བཅུད་ཁོར་ཡུག་ཐད་ཀྱི་མངོན་གསལ་དོད་པའི་གནད་དོན་ཐག་གཅོད་ནུས་ལྡན་བཅས་བྱས་ནས་སྦགས་བཙོག་འགོག་བཅོས་ཀྱི་འགག་སྒྲོལ་དམག་འཐབ་མཐའ་གཅིག་ཏུ་ཡག་པོ་རྒྱག་དགོས།